Боян Бойчев
Приказно мечтание

chitanka.info

Ти красива приказка си,

В която като хлапе вярвам,

Мечта във миг помислена,

Реална си или нереална?

Ти свят далечен си,

Към който всеки ден пътувам,

С ласките ти съм облечен,

В мислите ми те жадувам.

Ти най-нежните ми чувства си,

Страстта, с която те желая,

В света измислен и изкуствен

Ти пътят си, ти си рая.

Ти най-светлото сияние си,

Което моя взор привлича,

Като в магическо мечтание

Всеки миг да те обичам.

Ти мойта приказка си,

В която винаги ще вярвам,

В света измислен, нереален,

Ти едничка си реална.

декември 2003 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.